title: Решение 2013/395/ОВППС на Съвета от 25 юли 2013 година за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2012/765/ОВППС

text:
               26.7.2013

               BG

               Официален вестник на Европейския съюз

               L 201/57

         РЕШЕНИЕ 2013/395/ОВППС НА СЪВЕТА
   от 25 юли 2013 година
   за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2012/765/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС за прилагането на специални мерки за борба с тероризма (1).

               (2)

               На 10 декември 2012 г. Съветът прие Решение 2012/765/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (2).

               (3)

               В съответствие с член 1, параграф 6 от Обща позиция 2001/931/ОВППС е необходимо да се извърши пълен преглед на списъка на лицата, групите и образуванията, по отношение на които се прилага Решение 2012/765/ОВППС.

               (4)

               В настоящото решение са представени резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът стигна до заключението, че лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция и че към тях следва да продължат да се прилагат специалните ограничителни мерки, предвидени в нея.

               (6)

               Съветът установи освен това, че още една група е участвала в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тази група е било взето решение от компетентен орган по смисъла на член 1, параграф 4 от същата обща позиция, и че тази група следва да бъдат добавена в списъка от лица, групи и образувания, по отношение на които се прилагат членове 2, 3 и 4 от Обща позиция 2001/931/ОВППС. Решението за посочване на групата не засяга законните финансови трансфери към Ливан и предоставянето на помощ, включително хуманитарна помощ, от Европейския съюз и неговите държави членки в Ливан.

               (7)

               Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да бъде актуализиран и Решение 2012/765/ОВППС следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение 2012/765/ОВППС се отменя.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 25 юли 2013 година.

            За Съвета

            Председател

         L. LINKEVIČIUS

      (1)  ОВ L 344, 28.12.2001 г., стр. 93.

      (2)  ОВ L 337, 11.12.2012 г., стр. 50.

      ПРИЛОЖЕНИЕ

         Списък на лицата, групите и образуванията, посочени в член 1

      1.   ФИЗИЧЕСКИ ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт: D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия.

                  4.

                  ARBABSIAR Manssor (известен също като Mansour Arbabsiar), роден на 6 или 15 март 1955 г. в Иран. Ирански и американски гражданин. Паспорт: C2002515 (Иран); паспорт: 477845448 (САЩ). Национален идентификационен №: 07442833, срок на валидност: 15.3.2016 г. (свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия), член на „Hofstadgroep“.

                  6.

                  FAHAS, Sofiane Yacine, роден на 10.9.1971 г. в гр. Алжир (Алжир), член на „al-Takfir“ и „al-Hijra“.

                  7.

                  IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан.

                  8.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555.

                  9.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, катоYusuf Abu-al-Karkh), роден приблизително през 1957 г. в Иран. Адреси: (1) Kermanshah, Иран, (2) военна база Mehran, провинция Ilam, Иран.

                  10.

                  SHAKURI Ali Gholam, роден приблизително през 1965 г. в Техеран, Иран.

                  11.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт: 008827 (ирански, дипломатически), издаден през 1999 г. Титла: генерал-майор.

            2.   ГРУПИ И ОБРАЗУВАНИЯ

                  1.

                  „Организация Abu Nidal“ – „ANO“ (известна също като „Революционен съвет на Фатах“, като „Арабски революционни бригади“, като „Черен септември“, като „Революционна организация на мюсюлманите социалисти“).

                  2.

                  „Бригада на мъчениците на Al-Aqsa“.

                  3.

                  Сдружение „Ал-Акса“ (Al-Aqsa e.V.).

                  4.

                  „Аl–Takfir“ и „Аl–Hijra“.

                  5.

                  „Babbar Khalsa“.

                  6.

                  „Комунистическа партия на Филипините“, включително „Нова народна армия“ – „NPA“, Филипини.

                  7.

                  „Gama'a al-Islamiyya“ (известна също като „Al-Gama'a al-Islamiyya“) („Islamic Group“ – „IG“).

                  8.

                  „İslami Büyük Doğu Akıncılar Cephesi“ – „IBDA-C“ („Фронт на великите ислямски източни воини“).

                  9.

                  „Hamas“, включително „Hamas-Izz al-Din al-Qassem“.

                  10.

                  Военно крило на ливанската „Хизбула“ — „Hizballah Military Wing“ (известно също като „Hezbollah Military Wing“, известно също като „Hizbullah Military Wing“, известно също като „Hizbollah Military Wing“, известно също като „Hezballah Military Wing“, известно също като „Hisbollah Military Wing“, известно също като „Hizbu'llah Military Wing“, известно също като „Hizb Allah Military Wing“, известно също като „Jihad Council“, както и всички единици, които му докладват, включително Организацията за външна сигурност.)

                  11.

                  „Муджахидини на Хизбула“ – „HM“.

                  12.

                  „Hofstadgroep“.

                  13.

                  „Фондация за спасение и развитие на Светата земя“.

                  14.

                  „Международна федерация на младите сикхи“ – „ISYF“.

                  15.

                  „Силата на Калистан Зиндабад“ („Khalistan Zindabad Force“) – „KZF“.

                  16.

                  „Кюрдска работническа партия“ – „PKK“, (известна също като „KADEK“, като „KONGRA-GEL“).

                  17.

                  „Тигри за освобождение на Тамил Илам“ – „LTTE“.

                  18.

                  „Ejército de Liberación Nacional“ („Национална армия за освобождение“).

                  19.

                  „Палестински ислямски джихад“ – „PIJ“.

                  20.

                  „Народен фронт за освобождение на Палестина“ – „PFLP“.

                  21.

                  „Народен фронт за освобождение на Палестина – главно командване“ (известен също като „PFLP – General Command“).

                  22.

                  „Fuerzas armadas revolucionarias de Colombia“ – „FARC“ („Революционни въоръжени сили на Колумбия“).

                  23.

                  „Devrimci Halk Kurtuluș Partisi-Cephesi“ – „DHKP/C“ (известна също като „Devrimci Sol“ („Революционна левица“), като „Dev Sol“) („Революционна армия/фронт/партия за народно освобождение“).

                  24.

                  „Sendero Luminoso“ – „SL“ („Сияйната пътека“).

                  25.

                  „Stichting Al Aqsa“ (известна също като „Stichting Al Aqsa Nederland“ и като „Al Aqsa Nederland“).

                  26.

                  „Teyrbazen Azadiya Kurdistan“ – „TAK“ (известна също като „Соколи за свободата на Кюрдистан“ и като „Ястреби за свободата на Кюрдистан“).


title: 2009/908/ЕС: Решение на Съвета от 1 декември 2009 година за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета

text:
               9.12.2009

               BG

               Официален вестник на Европейския съюз

               L 322/28

      РЕШЕНИЕ НА СЪВЕТА

   от 1 декември 2009 година
   за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета
   (2009/908/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 16, параграф 9 от него,
   като взе предвид Договора за функционирането на Европейския съюз, и по-специално член 236, буква б) от него,
   като взе предвид Решението на Европейския съвет от 1 декември 2009 година относно председателството на Съвета (1), и по-специално член 2, трета алинея и член 4 от него,
   като има предвид, че:

               (1)

               Следва да се установят мерки за прилагането на Решението на Европейския съвет относно председателството на Съвета (по-нататък наричано „Решението на Европейския съвет“).

               (2)

               Тези мерки за прилагане включват реда, по който предварително определените групи от три държави-членки да изпълняват последователно председателството, за последователни периоди от 18 месеца, като се има предвид фактът, че от 1 януари 2007 г., в съответствие с процедурния правилник на Съвета, действа системата с 18-месечната програма на Съвета, която се съгласува между трите председателства, изпълняващи тази функция през съответния период.

               (3)

               В съответствие с член 1 от Решението на Европейския съвет съставът на групите трябва да взема предвид многообразието на държавите-членки и географското равновесие в Съюза.

               (4)

               Разделението на задълженията между държавите-членки в рамките на всяка група е определено в член 1, параграф 2 от Решението на Европейския съвет. И в двата случая, предвидени в член 2, параграф 1 от настоящото решение, държавите-членки във всяка група ще определят с взаимно съгласие практическите договорености за съвместната си работа.

               (5)

               Освен това, тези мерки за прилагане следва да включват специални правила по отношение на председателството на подготвителните органи на Съвета по външни работи, както е предвидено в член 2, трета алинея от Решението на Европейския съвет.

               (6)

               Повечето от тези подготвителни органи следва да бъдат председателствани от представител на върховния представител на Съюза по въпросите на външните работи и политиката на сигурност (по-нататък „върховния представител“), докато останалите от тях следва да продължат да се председателстват от шестмесечното председателство. Когато председателят на такива органи е представител на върховния представител може да се прилага преходен период.

               (7)

               Подготвителните органи, които не са председателствани от шестмесечното председателство, следва също да бъдат изброени в настоящото решение, както е предвидено в член 2, трета алинея от Решението на Европейския съвет.

               (8)

               Председателството на подготвителните органи, които не са изброени в настоящото решение, ще се изпълнява в съответствие с член 2 от Решението на Европейския съвет,

         ПРИЕ НАСТОЯЩОТО РЕШЕНИЕ:
   Член 1
   Редът, по който държавите-членки ще изпълняват председателството на Съвета от 1 януари 2007 г., е уреден в Решение на Съвета от 1 януари 2007 г. относно реда, по който ще се изпълнява мандатът на председателството на Съвета (2).
   Разпределението на този ред председателства по групи от три държави-членки, в съответствие с член 1, параграф 1 от Решението на Европейския съвет, е уредено в приложение I към настоящото решение.
   Член 2
   1.   Всеки член на група, както е посочено в член 1, втора алинея изпълнява последователно, за срок от шест месеца, председателството на всички състави на Съвета, с изключение на състава по външни работи. Останалите членове на групата подпомагат председателството във всички негови задължения въз основа на 18-месечната програма на Съвета.
   2.   Членовете на дадена група, както е посочено в член 1, могат да постигат и други договорености помежду си.
   3.   И в двата случая, предвидени в параграфи 1 и 2, държавите-членки във всяка група определят с взаимно съгласие практическите договорености за съвместната си работа.
   Член 3
   До 1 юли 2017 г. Съветът взема решение за реда, по който държавите-членки ще изпълняват председателството от 1 юли 2020 г.
   Член 4
   Подготвителните органи на Съвета по външни работи се председателстват в съответствие с правилата, уредени в приложение II.
   Член 5
   Подготвителните органи на Съвета, изброени в приложение III, се председателстват от постоянно председателство, определено в същото приложение.
   Член 6
   Настоящото решение влиза в сила в деня на приемането му.

      Публикува се в Официален вестник на Европейския съюз.
      Съставено в Брюксел на 1 декември 2009 година.

            За Съвета

            Председател

         B. ASK

      (1)  ОВ L 315, 2.12.2009 г., стр. 50.

      (2)  ОВ L 1, 4.1.2007 г., стр. 11.

      ПРИЛОЖЕНИЕ I

                  Германия

                  януари—юни

                  2007 г.

                  Португалия

                  юли—декември

                  2007 г.

                  Словения

                  януари—юни

                  2008 г.

                  Франция

                  юли—декември

                  2008 г.

                  Чешка република

                  януари—юни

                  2009 г.

                  Швеция

                  юли—декември

                  2009 г.

                  Испания

                  януари—юни

                  2010 г.

                  Белгия

                  юли—декември

                  2010 г.

                  Унгария

                  януари—юни

                  2011 г.

                  Полша

                  юли—декември

                  2011 г.

                  Дания

                  януари—юни

                  2012 г.

                  Кипър

                  юли—декември

                  2012 г.

                  Ирландия

                  януари—юни

                  2013 г.

                  Литва

                  юли—декември

                  2013 г.

                  Гърция

                  януари—юни

                  2014 г.

                  Италия

                  юли—декември

                  2014 г.

                  Латвия

                  януари—юни

                  2015 г.

                  Люксембург

                  юли—декември

                  2015 г.

                  Нидерландия

                  януари—юни

                  2016 г.

                  Словакия

                  юли—декември

                  2016 г.

                  Малта

                  януари—юни

                  2017 г.

                  Обединено кралство

                  юли—декември

                  2017 г.

                  Естония

                  януари—юни

                  2018 г.

                  България

                  юли—декември

                  2018 г.

                  Австрия

                  януари—юни

                  2019 г.

                  Румъния

                  юли—декември

                  2019 г.

                  Финландия

                  януари—юни

                  2020 г.

      ПРИЛОЖЕНИЕ II

         ПРЕДСЕДАТЕЛСТВО НА ПОДГОТВИТЕЛНИТЕ ОРГАНИ НА СЪВЕТА ПО ВЪНШНИ РАБОТИ (1)

      Председателството на подготвителните органи на Съвета по външни работи, посочени в категории 1—4 в таблицата по-долу, е организирано по следния начин:

                  1.

                  Категория 1 (подготвителни органи в областта на търговията и развитието):
                  Подготвителните органи се председателстват от шестмесечното председателство.

                  2.

                  Категория 2 (подготвителни органи на географски принцип)
                  Подготвителните органи се председателстват от представител на върховния представител.

                  3.

                  Категория 3 (подготвителни органи на хоризонтален принцип, основно ОВППС)
                  Подготвителните органи се председателстват от представител на върховния представител, с изключение на следните подготвителни органи, които се председателстват от шестмесечното председателство:

                              —

                              Работна група на съветниците по външни отношения (RELEX);

                              —

                              Работна група „Тероризъм“ (Международни аспекти) (COTER);

                              —

                              Работна група за прилагането на специални мерки за борба с тероризма (COCOP);

                              —

                              Работна група „Консулски въпроси“ (COCON);

                              —

                              Работна група „Международно публично право“ (COJUR); и

                              —

                              Работна група „Морско право“ (COMAR).

                  4.

                  Категория 4 (подготвителни органи, свързани с ОПСО)
                  Подготвителните органи, свързани с ОПСО, се председателстват от представител на върховния представител (2).

            Върховният представител и шестмесечното председателство си сътрудничат тясно, за да осигурят съгласуваност между всички подготвителни органи на Съвета по външни работи.
      За категории 3 и 4 шестмесечното председателство продължава да председателства подготвителните органи по време на преходен период до шест месеца след приемане на Решението на Съвета относно организацията и функционирането на Европейската служба за външна дейност (ЕСВД). За категория 2 този преходен период ще трае до 12 месеца.
      Условия и ред за назначаване на председатели
      Когато Решението на Европейския съвет или настоящото решение постановява, че подготвителен орган (КПС и съответните работни групи) се председателства от представител на върховния представител, отговорността за назначаването на председател носи върховният представител. Тези назначения се основават на компетентност, като се осигурява адекватно географско равновесие и прозрачност. Върховният представител гарантира, че лицето, което възнамерява да назначи за председател, ще се ползва с доверието на държавите-членки. Ако съответното лице все още не е член на ЕСВД, то следва да стане неин член в съответствие с процедурата за наемане на персонала ѝ, поне за периода на назначението. Действието на тази договореност се оценява в рамките на доклада за статуса на ЕСВД, предвиден за 2012 г.

                              1.

                              Подготвителни органи в областта на търговията и развитието

                  Комитет „Член 207“

                  Работна група „АКТБ“

                  Работна група „Сътрудничество за развитие“ (DEVGEN)

                  Работна група „ЕАСТ“

                  Работна група „Изделия с двойна употреба“

                  Работна група „Търговски въпроси“

                  Работна група „Суровини“

                  Работна група „Обща система за преференции“

                  Работна група „Подготовка на международни конференции по въпросите на развитието“/Конвенция на ООН за борба с опустиняването/Конференция на ООН за търговия и развитие (UNCTAD)

                  Работна група „Хуманитарна и продоволствена помощ“

                  Работна група „Експортно кредитиране“

                              2.

                              Подготвителни органи на географски принцип

                  Работна група „Машрек и Магреб“ (COMAG/MaMa)

                  Работна група „Източна Европа и Централна Азия“ (COEST)

                  Работна група „Западни Балкани“ (COWEB)

                  Работна група „Близък изток и Персийски залив“ (COMEM/MOG)

                  Работна група „Азия и Океания“ (COASI)

                  Работна група „Латинска Америка“ (COLAT)

                  Работна група „Трансатлантически отношения“ (COTRA)

                  Работна група „Африка“ (COAFR)

                              3.

                              Подготвителни органи на хоризонтален принцип (предимно ОВППС)

                  Работна група на съветниците по външни отношения (RELEX)

                  Група „Николаидис“

                  Работна група „Глобално разоръжаване и контрол над въоръженията“ (CODUN)

                  Работна група „Неразпространение“ (CONOP)

                  Работна група „Износ на конвенционално оръжие“ (COARM)

                  Работна група „Права на човека“ (COHOM)

                  Работна група „Тероризъм“ (Международни аспекти) (COTER) (3)

                  Работна група за прилагането на специални мерки за борба с тероризма (COCOP) (3)

                  Работна група „ОССЕ и Съвет на Европа“ (COSCE)

                  Работна група „ООН“ (CONUN)

                  Работна група ad hoc за мирния процес в Близкия изток (COMEP)

                  Работна група „Международно публично право“ (COJUR, COJUR-ICC)

                  Работна група „Морско право“ (COMAR)

                  Работна група „Консулски въпроси“ (COCON)

                  Работна група „Административни въпроси и протокол на ОВППС“ (COADM)

                              4.

                              Подготвителни органи, свързани с ОПСО

                  Военен комитет (EUMC)

                  Работна група на Военния комитет (EUMCWG)

                  Политико-военна работна група (PMG)

                  Комитет за гражданските аспекти на управлението на кризи (CIVCOM)

                  Работна група „Европейска политика в областта на въоръженията“

         (1)  Възможно най-скоро след 1 декември 2009 г. следва да се преразгледат обхватът и организацията на работните структури в областта на външните работи, по-конкретно в областта на развитието. Договореностите относно председателството на преразгледаните работни групи следва при необходимост да се адаптират в съответствие с общите принципи, посочени в настоящото приложение.

         (2)  Военният комитет (EUMC) и работната група на Военния комитет (EUMCWG) продължават да се председателстват от избран председател, съгласно посоченото в приложение III, както е било и преди влизането в сила на настоящото решение.

         (3)  Въпросът за работна група „Тероризъм“ (Международни аспекти) (COTER) и за работната група за прилагането на специални мерки за борба с тероризма (COCOP) ще бъде разгледан също в рамките на обсъжданията на работните структури в областта на ПВР.

      ПРИЛОЖЕНИЕ III

         ПРЕДСЕДАТЕЛИ НА ПОДГОТВИТЕЛНИ ОРГАНИ НА СЪВЕТА С ПОСТОЯННО ПРЕДСЕДАТЕЛСТВО

      Избрани председатели

                  Икономически и финансов комитет

                  Комитет „Заетост“

                  Комитет „Социална закрила“

                  Военен комитет (1)

                  Комитет за икономическа политика

                  Комитет по финансови услуги

                  Работна група на Военния комитет (1)

                  Група „Кодекс за поведение“ (Данъчно облагане на предприятия)

            Органи, председателствани от генералния секретариат на Съвета

                  Комитет по сигурността

                  Работна група „Информация“

                  Работна група „Обработка на правна информация“

                  Работна група „Електронни комуникации“

                  Работна група „Кодификация на законодателството“

                  Работна група „Юрист-лингвисти“

                  Работна група „Нови сгради“

         (1)  Вж. също така приложение II.


title: 2009/875/ЕО: Решение на Комисията от 30 ноември 2009 година за приемане на решения за внос в Общността на някои химикали в съответствие с Регламент (ЕО) № 689/2008 на Европейския парламент и на Съвета

text:
               2.12.2009

               BG

               Официален вестник на Европейския съюз

               L 315/25

      РЕШЕНИЕ НА КОМИСИЯТА

   от 30 ноември 2009 година
   за приемане на решения за внос в Общността на някои химикали в съответствие с Регламент (ЕО) № 689/2008 на Европейския парламент и на Съвета
   (2009/875/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 689/2008 на Европейския парламент и на Съвета от 17 юни 2008 г. относно износа и вноса на опасни химикали (1), и по-специално член 12, параграф 1, втора алинея от него,
   след консултация с Комитета, създаден съгласно член 133 от Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикалите, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (2),
   като има предвид, че:

               (1)

               Съгласно Регламент (ЕО) № 689/2008, Комисията взема решение от името на Общността за това дали да бъде разрешен или не вносът в Общността на всяко химично вещество, което подлежи на процедурата по предварително обосновано съгласие (PIC).

               (2)

               Програмата на Обединените нации за околната среда (UNEP) и Организацията на Обединените нации по прехрана и земеделие (FAO) са определени да осигуряват функциите на секретариат за изпълнение на процедурата, установена с Конвенцията относно процедурата по предварително обоснованото съгласие при международната търговия с определени химични вещества и пестициди, наричана по-долу „Ротердамската конвенция“, която е одобрена от Общността с Решение 2006/730/ЕО на Съвета (3).

               (3)

               От Комисията се изисква, в качеството ѝ на общ определен орган, да изпраща до Секретариата на Ротердамската конвенция от името на Общността и нейните държави-членки решения за внос на химични вещества, подлежащи на процедура по предварително обосновано съгласие (PIC).

               (4)

               Групата химикали, включваща трибутилкалаените съединения, бе добавена към процедурата по предварително обосновано съгласие (PIC) в качеството им на пестициди с решение RC.4/5 на четвъртата среща на Конференцията на Страните, за което Комисията получи информация от Секретариата на Ротердамската конвенция под формата на упътващ документ относно решението. Трибутилкалаените съединения попадат под обхвата на Регламент (ЕО) № 1907/2006 и принадлежат към групата на тези органични калаени съединения, чиято употреба като вещества и съставки в препарати с биоцидно действие е строго ограничена.

               (5)

               Активното вещество бис(трибутилкалаен) оксид попада под обхвата на Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (4). Бис(трибутилкалаеният) оксид принадлежи към групата на трибутилкалаените съединения и бе използван като консервант за дървесина, до момента когато тази употреба бе забранена с Регламент (ЕО) № 1048/2005 на Комисията от 13 юни 2005 година за изменение на Регламент (ЕО) № 2032/2003 относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (5).

               (6)

               В съответствие с горепосоченото, следва да бъде взето окончателно решение за внос на трибутилкалаени съединения,

         РЕШИ:
   Член единствен
   Приема окончателното решение за внос на трибутилкалаени съединения, както е посочено във формуляра за отговор относно внос в приложението.

      Съставено в Брюксел на 30 ноември 2009 година.

            За Комисията

         Stavros DIMAS

            Член на Комисията

      (1)  ОВ L 204, 31.7.2008 г., стр. 1.

      (2)  ОВ L 396, 30.12.2006 г., стр. 1.

      (3)  ОВ L 299, 28.10.2006 г., стр. 23.

      (4)  ОВ L 123, 24.4.1998 г., стр. 1.

      (5)  ОВ L 178, 9.7.2005 г., стр. 1.

      ПРИЛОЖЕНИЕ

         ФОРМУЛЯР ЗА ОТГОВОР ОТНОСНО ВНОС


title: 2013/181/ЕС: Решение на Съвета от 22 април 2013 година за изготвяне на списък от трима заместващи съдии в Съда на публичната служба

text:
                  23.4.2013

                  BG

                  Официален вестник на Европейския съюз

                  L 111/49

         РЕШЕНИЕ НА СЪВЕТА
         от 22 април 2013 година
         за изготвяне на списък от трима заместващи съдии в Съда на публичната служба
         (2013/181/ЕС)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 257 от него,
         като взе предвид Договора за създаване на Европейската общност за атомна енергия, и по-специално член 106а, параграф 1 от него,
         като взе предвид Протокола относно Статута на Съда на Европейския съюз, и по-специално член 62в, втора алинея от него,
         като взе предвид Регламент (ЕС, Евратом) № 979/2012 на Европейския парламент и на Съвета от 25 октомври 2012 г. за заместващите съдии в Съда на публичната служба на Европейския съюз (1), и по-специално член 1 от него,
         като взе предвид препоръката на председателя на Съда от 10 декември 2012 г.,
         като има предвид, че:

                     (1)

                     Протоколът относно Статута на Съда на Европейския съюз предвижда възможността към специализираните съдилища да се зачисляват заместващи съдии за изпълнение на функциите на отсъстващите съдии, които, без състоянието им да се счита за пълна инвалидност, са възпрепятствани да участват в разглеждането на делата през продължителен период от време.

                     (2)

                     Регламент (ЕС, Евратом) № 979/2012 на Европейския парламент и на Съвета от 25 октомври 2012 г. за заместващите съдии в Съда на публичната служба на Европейския съюз, предвижда, че по предложение на председателя на Съда Съветът изготвя и приема с единодушие списък от три лица, назначени за заместващи съдии. Тези съдии се избират измежду бивши членове на Съда на Европейския съюз, които могат да са на разположение на Съда на публичната служба. Те се назначават за срок от четири години и могат да бъдат преназначавани. Списъкът определя наред с другото поредността, в която заместващите съдии се поканват да изпълняват функциите си.

                     (3)

                     Следва да се състави списък от трима заместващи съдии в Съда на публичната служба,

               ПРИЕ НАСТОЯЩОТО РЕШЕНИЕ:

            Член 1
            Изготвя се списък от трима заместващи съдии в Съда на публичната служба. Списъкът е съставен от:

                        —

                        г-н Haris TAGARAS, бивш съдия в Съда на публичната служба;

                        —

                        г-н Arjen W. H. MEIJ, бивш съдия в Общия съд;

                        —

                        г-жа Verica TRSTENJAK, бивш генерален адвокат в Съда и бивш съдия в Общия съд.

                  Този списък представя поредността, в която заместващите съдии ще бъдат поканени при необходимост да изпълняват функциите си.

            Член 2
            Настоящото решение влиза в сила в деня след публикуването му в Официален вестник на Европейския съюз.

            Съставено в Люксембург на 22 април 2013 година.

                  За Съвета

                  Председател

               E. GILMORE

            (1)  ОВ L 303, 31.10.2012 г., стр. 83.


title: 2010/33/ЕО, Евратом: Решение на представителите на правителствата на държавите-членки от 30 ноември 2009 година за назначаване на генерален адвокат в Съда на Европейските общности

text:
               20.1.2010

               BG

               Официален вестник на Европейския съюз

               L 14/12

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 30 ноември 2009 година
   за назначаване на генерален адвокат в Съда на Европейските общности
   (2010/33/ЕО, Евратом)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИТЕ ОБЩНОСТИ,
   като взеха предвид Договора за създаване на Европейската общност, и по-специално член 223 от него,
   като взеха предвид Договора за създаване на Европейската общност за атомна енергия, и по-специално член 139 от него,
   като имат предвид, че съгласно членове 7 и 8 от Протокола относно статута на Съда на Европейските общности и след смъртта на г-н Dámaso Ruiz-Jarabo Colomer в Съда на Европейските общности следва да бъде назначен генерален адвокат за остатъка от мандата на г-н Dámaso Ruiz-Jarabo Colomer, а именно до 6 октомври 2015 г.,
   РЕШИХА:
   Член 1
   Г-н Pedro Cruz Villalón се назначава за генерален адвокат в Съда на Европейските общности за периода от 30 ноември 2009 г. до 6 октомври 2015 г.
   Член 2
   Настоящото решение се публикува в Официален вестник на Европейския съюз.

      Съставено в Брюксел на 30 ноември 2009 година.

            Председател

         B. ASK